Bútorok módosítása

Sweet Home 3D Súgó > Beállítások, Alaprajz- és 3D nézet módosítása

|  |  | Bútorok módosítása

Módosíthatja az otthonában található bútorok helyét, méretét, emelését, szögét. Mindezt az egér vagy a Bútor > Módosítás... menüpont segítségével teheti. Bútorok egérrel való módosításához először jelölje ki a bútort az Alaprajzban vagy a Bútorlistában. Egy bútor kijelöléséhez kattintson rá a bútorra. Több bútor kijelöléséhez az Alaprajz nézetben rajzoljon köréjük egy téglalapot, vagy kattintson az elemekre a Shift billentyű nyomvatartása mellett. Hogy a bútorok kiválasztásakor elkerülje egyéb elemek véletlen kijelölését, Zárolja az alapelemeket az alaprajz bal felső sarkában található lakatra kattintva, vagy az Alaprajz > Alapelemek zárolása menüpont kiválasztásával. Ez a funkció letiltja a falak, helyiségek, méretvonalak, szövegek, ajtók és ablakok kijelölését, és lehetővé teszi a bútorok (akár egyszerre való) tömeges mozgatását. Ha újra a lakatra kattint, vagy további alapelemet ad az otthonhoz, feloldja a zárolást. A kiválasztott elemek mozgatásához, mozgassa az egérmutatót az egyik kiválasztott fölé, majd az egérgomb lenyomása mellett helyezze át a kívánt helyre. Használhatja a kurzorbillentyűket is. Ha egyetlen elem mozgatása közben a kurzor egy falon halad át, az éppen mozgatott bútor automatikusan elfordul és pozícionálódik a fal irányának és vastagságának megfelelően. Ha több kijelölt bútort egyként szeretne kezelni (például egy ebédlőasztalt a hozzátartozó székekkel együtt), Válassza a Bútor > Csoport menüt. Ha egy elemet vagy egy csoportot jelölt ki, módosíthatja méretét, emeltségét, szögét a négy indikátor valamelyikével, melyek a bútor négy sarkában jelennek meg.

1. | A forgatás-indikátor segítségével lehet elforgatni a bútort.
2. | Az emelés-indikátorral megemelheti a bútort.
3. | A magasság-indikátorral változtathat a bútor magasságán. Amennyiben a kiválasztott elem fényforrás, vagy egy fényforrást tartalmazó lámpa, ez az indikátor ék alakú, és a fényforrás erősségét állíthatja vele. E bútorok magasságát a következő bekezdésben leírtak szerint változtathatja meg.
4. | És a méret-indikátorral változtathatja meg a bútor szélességét és mélységét.

Ha az egérmutatót a bútor sarkaira viszi, az egérmutató az indikátornak megfelelően megváltozik. Amíg az egérgombot lenyomva tartja ezeken a sarkokon, egy súgóbuborékban olvashatja az adott tulajdonság aktuális értékét. Ezek a módosítások az Alaprajz- és a 3D nézetben párhuzamosan láthatóak. Egy bútordarabot egy párbeszédpanel segítségével is lehet módosítani. Ehhez kattintson duplán vagy az Alaprajzon, vagy a bútorlistán a bútorra, vagy jelölje ki a bútort, majd válassza a Bútor > Módosítás... menüpontot. Itt megváltoztathatja a bútor nevét, elforgatási szögét, a bútor középpontjának abszcisszán (X-tengely), és ordinátán (Y) való helyét, aljának a padlótól való emeltségét, szélességét, mélységét, magasságát, színét, láthatóságát és 3D modelljének tükrözését. Ha egy bútort láthatatlanná tesz, az Alaprajz- és a 3D nézetben nem lesz látható, de a Bútorlistában továbbra is szerepelni fog, így bármikor újra láthatóvá teheti. Ha egyetlen objektum van kijelölve (vagy a kijelöltek egyformák), kattintson a Módosítás gombra az Alkotórészek opció mellett, és itt beállíthatja az egyes alkotóelemek színét vagy textúráját tetszése szerint. A Bútor alkotórészei párbeszédablakban láthatja a szerkeszthető darabok listáját, az alkalmazott szín- és textúraváltoztatások 3D előnézetét, mivel az egyes elemek elnevezése nem mindig egyértelmű. (mint például bone2 található matrac helyett, vagy flyellow a keret helyett az előző ábrán). A 3Delőnézetben tetszés szerint elforgathatja az objektumot az egér használatával.

• | Ha a Látható oszlopot megjeleníti a bútorlistában, az egyes elemek láthatósága egyszerűen, egy kattintással módosítáható a bútorok melletti jelölőnégyzetekkel.
• | Ha egyszerre több bútor tulajdonságait kívánja módosítani, jelölje ki ezeket, és válassza a Bútor > Módosítás... menüpontot. Azok a mezők melyek értékei nem azonosak a kijelölt bútorok esetében, üresen maradnak.
• | Az Alaprajz > Szövegformátum módosítása menüben tudja megváltoztatni a kijelölt bútor megjelenített nevének szövegtulajdonságait.
• | Ha egymáshoz kíván igazítani több bútort, jelölje ki őket, majd válasszon ki egyet a Bútor > Igazítás menüpontok közül. A bútorok az először kiválasztott elemhez fognak igazodni.
• | Az ajtóként vagy ablakként szerepeltetett bútordarabok a megfelelő helyekre automatikusan lyukat vágnak a falakba. Hogy ez a hézag biztosan pontos legyen, győződjön meg róla, hogy az ajtó vagy ablak mélysége nagyobb-e, mint a fal vastagsága. Ez más típusú bútordarabokra nem vonatkozik.
• | Ha az otthon több szintet tartalmaz, egy lépcső automatikusan lyukat vég a mennyezetbe és a felső szint padlójába amennyiben a magassága nagyobb, mint a felső szint emelése.
• | A fényforrások erejének változtatása csak a két legjobb minőségű fotóra/videóra lesz hatással. A fényforrásoknak nincs valódi 3D-s megjelenítése, a 3d nézetben csak kijelölt állapotukban látszanak.
• | Ha egy bútort egy másikra ejt, az automatikusan az előző bútor tetejére helyeződik (felemelkedik), amennyiben az alsó(első) bútor emelése 0 (vagyis a padlón van), és a ráejtett bútor teljes egészében az első bútor fölött van, kivéve néhány esetet, mint például ha egy növényre ejt bútort. Ha a behúzott bútor kissé fed egy másik, már bent levő bútort, a behúzott elem a másiknak megfelelő szögbe fordul hogy az élek párhuzamosak legyenek, és a bútor mellé helyeződik. Ez a funkció csak az újonnan hozzáadott bútorokkal működik, az alaprajzon levő bútorok áthelyezésekor nem. A funkció úgyszintén nem működik, ha a Mágnesesség inaktív.
• | Amennyiben bútort mozgat, vagy másikra ejt, csak akkor emelkedik fel automatikusan, hogy az alatta levőre kerüljön, ha annak emelése nulla (az éppen aktuális szinthez képest). Ha szeretné módosítani az objektum emelését miután ráhelyezte egy másik objektumra, válassza ki a Bútor > Emelés alapértelmezése menüpontot hogy elkerülje az emelés nullára csökkentését, és úgy mozgassa a bútort.
• | Ha a kijelölt objektumok falak, helyiségek, bútorok, méretvonalak és szövegek, ezeket együtt mozgathatja egérrel, vagy a kurzornyilakkal. Ha mozgatás közben lenyomva tartja a Ctrl billentyűt (vagy Mac OS X alatt a alt gombot, a kijelölt objektumokat lemásolja mozgatás helyett.
• | Az egyes bútorok elforgatottságának szöge alapértelmezésben 15° többszöröse. Így könnyebb őket pontosan a falakhoz igazítani. Ezt a mágnesességet megtudja szakítani a Alt billentyű lenyomásával, forgatás közben, vagy a mágnesesség letiltásásval a Beállítások ablakban. Ugyanakkor a mozgatott darab szöge mélysége és emelése automatikusan változik ha a Mágnesesség engedélyezve van.
• | A hossz az ön országában alkalmazott mértékegység használatával van jelölve. Váltani centiméterbe, méterbe, milliméterbe vagy hüvelykbe a Beállítások menüpontban lehet.
• | Hogy könnyebben helyezhesse el a bútorokat, változtassa meg a nézőpontot, vagy a falak átlátszóságát a 3D nézetben.
• | A Bútor katalógusba importált bútorok is módosíthatóak, dupla kattintással.