Σχεδιασμός διαστάσεων

Βοήθεια Sweet Home 3D > Δημιουργία οικιών, τοίχων και επίπλων

|  |  | Σχεδιασμός διαστάσεων

Για να σχεδιάσετε διαστάσεις πρέπει πρώτα να επιλέξετε Σχέδιο > Δημιουργία διαστάσεων ή να επιλέξετε το εργαλείο Δημιουργία διαστάσεων. Εργαλείο Δημιουργία διαστάσεων Κάθε διάσταση δημιουργείται με τρία κλικ στο σχέδιο οικίας: το πρώτο κλικ υποδεικνύει το αρχικό σημείο της νέας διάστασης, το δεύτερο κλικ υποδεικνύει το τελικό της σημείο, το τρίτο κλικ σας βοηθάει να επισημάνετε το μέγεθος των γραμμών επέκτασης που σχεδιάζονται στο κάθε άκρο της γραμμής διάστασης που έχει δημιουργηθεί. Αν δεν μετακινήσετε το ποντίκι μεταξύ του δεύτερου και του τρίτου κλικ, η νέα διάσταση δεν θα έχει γραμμή επέκτασης. Μπορείτε να πατήσετε το πλήκτρο Escape ανά πάσα στιγμή για να ακυρώσετε την υφιστάμενη διάσταση. Κατά τη διάρκεια του δεύτερου βήματος, κάθε κίνηση του ποντικιού ενημερώνει στο σχέδιο το μέγεθος της νέας διάστασης και το μήκος που εμφανίζεται.
Δημιουργία διάστασης χωρίς γραμμές επέκτασης | Δημιουργία διάστασης με γραμμές επέκτασης
Για τερματισμό σχεδιασμού διαστάσεων, επιλέξτε Σχέδιο > Επιλογή ή επιλέξτε το εργαλείο Επιλογής. Εργαλείο Επιλογής

• | Για ευκολότερο σχεδιασμό διαστάσεων με ακρίβεια, χρησιμοποιήστε γραμμές ευθυγράμμισης που να διέρχονται από το τρέχον σημείο στο οποίο βρίσκεται ο ενδείκτης θέσης του ποντικιού προς τον πλησιέστερο τοίχο ή γωνιά επίπλου.
• | Η θέση και ο προσανατολισμός του μήκους που σχεδιάζεται σε γραμμή διάστασης εξαρτάται από τη σχετική θέση του αρχικού και τελικού σημείου της διάστασης και της θέσης των γραμμών επέκτασης.
• | Για ευκολότερο σχεδιασμό παράλληλων διαστάσεων, η γωνία των διαστάσεων είναι εξ ορισμού πολλαπλάσια των 15°. Μπορείτε να ακυρώσετε αυτόν τον μαγνητισμό κρατώντας πατημένο το πληκτρο Alt ενώ σχεδιάζετε ή απενεργοποιώντας τον μαγνητισμό στον πίνακα προτιμήσεις .
• | Αφού δημιουργηθεί η διάσταση, μπορείτε να αλλάξετε τη θέση και το μέγεθός της με το ποντίκι.
• | Το μήκος που εμφανίζεται στις διαστάσεις εκφράζεται εξ ορισμού στη μονάδα μέτρησης της χώρας σας. Μπορείτε να επιλέξετε Εκατοστόμετρο, Μέτρο, Χιλιοστόμετρο ή Ίντσα στον πίνακα προτιμήσεις.
• | Το ύψος της γραμματοσειράς που χρησιμοποιείται για τον σχεδιασμό των κειμένων των διαστάσεων μπορεί να αυξηθεί ή να μειωθεί αλλάζοντας την κλίμακα με τα αντικείμενα του μενού Σχέδιο > Μεγέθυνση ή Σχέδιο > Σμίκρυνση.
• | Ενόσω είναι επιλεγμένο το εργαλείο Δημιουργία διαστάσεων, αρκετά εργαλεία και μενού απενεργοποιούνται. Αν χρειάζεστε τα εν λόγω εργαλεία, επιλέξτε εκ νέου το εργαλείο Επιλογής .