Συμβουλές Sweet Home 3D

Βοήθεια Sweet Home 3D

|  |  | Συμβουλές

Παρακάτω παρατίθενται ορισμένες συμβουλές για να σας βοήθησουν να εργάζεστε ταχύτερα και εξυπνότερα με το Sweet Home 3D.
Γενικές συμβουλές
• | Χρησιμοποιείτε τα διαχωριστικά που εμφανίζονται μεταξύ των πινάκων του καταλόγου επίπλων, της λίστας επίπλων οικίας, του σχέδιου οικίας και της προβολής 3D οικίας για να αλλάξετε το μέγεθος αυτών των πινάκων.
• | Για να δοκιμάσετε τις ιδιότητες του Sweet Home 3D χωρίς να ρισκάρετε, να θυμάστε ότι όλες οι ενέργειες μπορούν να αναιρεθούν εκτός από την τροποποίηση των εισαχθέντων επίπλων στον κατάλογο.
Κατάλογος επίπλων
• | Για να προσθέσετε περισσότερα από ένα έπιπλα στην οικία ταυτόχρονα, επιλέξτε περισσότερα από ένα επίπλα από τον κατάλογο επίπλων.
• | Για να ανοίξετε μια κατηγορία επίπλων, κάντε κλικ σε αυτήν.
• | Για να τροποποιήσετε ένα εισαχθέν έπιπλο, κάντε κλικ σε αυτό.
Λίστα επίπλων οικίας
• | Για να ταξινομήσετε τα έπιπλα της οικίας, κάντε κλικ στον τίτλο της στήλης που αντιστοιχεί στο κριτήριο ταξινόμησης. Στο πρώτο κλικ στον τίτλο της στήλης η λίστα επίπλων θα ταξινομηθεί κατά αύξουσα σειρά, στο δεύτερο κλικ στον ίδιο τίτλο η λίστα επίπλων θα ταξινομηθεί κατά φθίνουσα σειρά και στο τρίτο κλικ στον ίδιο τίτλο η λίστα επίπλων θα ταξινομηθεί κατά τη σειρά που τα έπιπλα προστέθηκαν στην οικία.
• | Για να επαναταξινομήσετε τις στήλες λιστών επίπλων σύρετε και αφήστε τους τίτλους των στηλών.
• | Για να βρείτε πού βρίσκεται ένα έπιπλο στο σχέδιο οικίας, επιλέξτε το στη λίστα επίπλων.
• | Για να τροποποιήσετε ένα έπιπλο, κάντε διπλό κλικ σε αυτό στη λίστα επίπλων ή στο σχέδιο οικίας.
• | Για να τροποποιήσετε περισσότερα έπιπλα ταυτόχρονα, επιλέξτε τα στη λίστα επίπλων ή στο σχέδιο οικίας και επιλέξτε Έπιπλο > Τροποποίηση....
• | Όταν επιλέγετε Επεξεργασία> Αντιγραφή ή Επεξεργασία > Αποκοπή, τα επιλεγμένα αντικείμενα στη λίστα επίπλων αντιγράφονται στο πρόχειρο ως κείμενο σε μορφή CSV, τα οποία μπορείτε να επικολλήσετε σε επεξεργαστή κειμένου ή λογιστικά φύλλα (αυτή η ιδιότητα μπορεί να μην διατίθεται στο λειτουργικό σύστημα Linux).
Σχέδιο οικίας
• | Αν έχετε στη διάθεσή σας σαρωμένη εικόνα του σχεδίου της οικίας σας, εισαγάγετέ την πρώτα ως εικόνα φόντου του σχεδίου. Αυτή η δυνατότητα επιταχύνει τον σχεδιασμό των τοίχων.
• | Για να καθορίσετε ακριβώς την κλίμακα της εικόνας φόντου που εισάγετε, μεγεθύνετε τον πίνακα οδηγού εικόνας φόντου.
• | Αν θέλετε να ορίσετε διαφορετικά χρώματα στην πλευρά κοινού τοίχου διπλανών δωματίων, διαιρέστε την σε πολλαπλά τμήματα κατά τη δημιουργία του ή επιλέξτε Σχέδιο > Διαχωρισμός τοίχου.
• | Για να χτίσετε κεκλιμένους τοίχους σοφίτας, επιλέξτε διαφορετικά ύψη στα αρχικά και τελικά σημεία τους.
• | Όταν επιλέγετε Επεξεργασία> Αντιγραφή ή Επεξεργασία > Αποκοπή, τα επιλεγμένα αντικείμενα στο σχέδιο αντιγράφονται και στο πρόχειρο ως εικόνες τις οποίες μπορείτε να επικολλήσετε σε άλλη εφαρμογή (αυτή η ιδιότητα μπορεί να μην διατίθεται στο λειτουργικό σύστημα Linux). Αν προτιμάτε την εικόνα του σχεδίου σε μορφή γραφικών διανύσματος επιλέξτε Σχέδιο > Εξαγωγή σε μορφή SVG... από το μενού.
• | Χρησιμοποιείτε τα βέλη κατεύθυνσης του πληκτρολογίου για να μετακινείτε τα επιλεγμένα έπιπλα με μεγαλύτερη ακρίβεια.
• | Κλειδώστε την κάτοψη για να επιλέξετε και να διευθετήσετε τη διάταξη των επίπλων χωρίς να ενοχλείστε από άλλου είδους αντικείμενα που εμφανίζονται στο σχέδιο.
• | Αν θέλετε να επιλέξετε ένα αντικείμενο το οποίο κρύβεται πίσω από άλλα αντικείμενα στο σχέδιο οικίας, επιλέξτε το στη λίστα επίπλων. Μπορείτε επίσης να το επιλέξετε στο σχέδιο με ορθογώνιο επιλογής που να το περιλαμβάνει και στο οποίο να αποεπιλέξετε τα αντικείμενα που το κρύβουν κάνοντας κλικ σε αυτά ενώ έχετε το πλήκτρο shift πατημένο.
• | Χρησιμοποιείτε τις γραμμές ευθυγράμμισης για να σχεδιάσετε τοίχους και γραμμές διάστασης με ακρίβεια.
• | Για να αντιγράψετε επιλεγμένα αντικείμενα στο σχέδιο σύρετε και αφήστε τα ενώ κρατάτε το πλήκτρο Ctrl πατημένο (ή σε Mac OS X, ενώ κρατάτε το πλήκτρο alt πατημένο).
• | Ο μαγνητισμός που ρυθμίζεται στον πίνακα προτιμήσεις μπορεί να ενεργοποιηθεί/απενεργοποιηθεί προσωρινά στο σχέδιο οικίας πατώντας το πλήκτρο Alt.
• | Για ευκολότερο σχεδιασμό τοίχων και τοποθέτηση επίπλων, αλλάξτε το σημείο θέασης ή/και τη διαφάνεια των τοίχων στην προβολή 3D της οικίας σας.
• | Για να ευθυγραμμίσετε έπιπλα, επιλέξτε τα και στη συνέχεια επιλέξτε ένα από τα στοιχεία του μενού Έπιπλα> Ευθυγράμμιση. Τα έπιπλα ευθυγραμμίζονται σύμφωνα με το πρώτο επιλεγμένο έπιπλο.
• | Επιλέξτε Σχέδιο > Μεγέθυνση ή Σχέδιο > Σμίκρυνση για να αλλάξετε την κλίμακα του σχεδίου.
Προβολή 3D οικίας
• | Αν δεν μπορείτε να δείτε ορισμένα έπιπλα σε ορισμένα δωμάτια, τροποποιήστε τη διαφάνεια των τοίχων.
• | Αν ορισμένοι τοίχοι, δάπεδα δωματίων ή έπιπλα είναι πολύ φωτεινά, τροποποιήστε τη φωτεινότητα.
• | Αν δεν ξέρετε που βρίσκεται ο εικονικός επισκέπτης, περιστρέψετε τον τροχό του ποντικιού με τον ενδείκτη θέσης ποντικιού στην προβολή 3D προκειμένου να επιλεγεί και να εμφανιστεί αυτόματα ο εικονικός επισκέπτης στο σχέδιο οικίας.