Επεξεργασία δωματίων

Βοήθεια Sweet Home 3D > Επεξεργασία προτιμήσεων, σχεδίου και προβολής 3D

|  |  | Επεξεργασία δωματίων

Μπορείτε να επεξεργαστείτε τη θέση των δωματίων της οικίας με το ποντίκι, αφού τα επιλέξετε στο σχέδιο οικίας. Για να επιλέξετε ένα δωμάτιο στο σχέδιο, κάντε κλικ σε αυτό. Για να επιλέξτε περισσότερα δωμάτια ή περισσότερα αντικείμενα στο σχέδιο, σχεδιάστε ένα ορθογώνιο επιλογής γύρω από αυτά ή/και κάντε κλικ σε αυτά ενώ έχετε πατημένο το πλήκτρο shift. Για να μετακινήσετε τα επιλεγμένα αντικείμενα, τοποθετήστε τον ενδείκτη θέσης του ποντικιού στο επιλεγμένο κουτί ενός απο αυτά τα αντικείμενα και στη συνέχεια, σύρετε και αφήστε τα ή πατήστε τα βέλη κατεύθυνσης του πληκτρολογίου. Λάβετε υπόψη σας ότι ένα δωμάτιο ποτέ δεν δεσμεύεται από τους τοίχους, τα παράθυρα και τις πόρτες που το περιβάλλουν, συνεπώς πρέπει να επιλέξετε ένα δωμάτιο με αυτά τα αντικείμενα προκειμένου να τα μετακινήσετε όλα. Όταν επιλέγετε ένα δωμάτιο στο σχέδιο μπορείτε να μετακινήσετε οποιοδήποτε σημείο του με τους δείκτες σημείων που εμφανίζονται σε κάθε σημείο του επιλεγμένου δωματίου. Μπορείτε επίσης να μετακινήσετε το κείμενο που εμφανίζει το όνομα και τον χώρο του, αν είναι ορατά.

1. 2... | Οι δείκτες σημείων υποδεικνύουν τα σημεία που μπορείτε να σύρετε για να μετακινήσετε ένα σημείο στο δωμάτιο.
3. | Ο δείκτης ονόματος υποδεικνύει το σημείο που μπορείτε να σύρετε για να μετακινήσετε το όνομα του δωματίου.
4. | Ο δείκτης χώρου υποδεικνύει το σημείο που μπορείτε να σύρετε για να μετακινήσετε το κείμενο χώρου του δωματίου.

Όταν ο ενδείκτης θέσης ποντικιού βρίσκεται πάνω από αυτούς τους δείκτες, αλλάζει για να σας υποδείξει ότι μπορείτε να σύρετε και να αφήσετε το σημείο ή κείμενο για να το μετακινήσετε. Ενώ πατάτε το κουμπί του ποντικιού, οι γραμμές ευθυγράμμισης και ο μαγνητισμός που ενεργοποιείται στις τομές των τοίχων θα σας βοηθήσει να βρείτε γωνίες δωματίων ή κάποια άλλη θέση. Τα δωμάτια που τροποποιούνται με το ποντίκι σχεδιάζονται ταυτόχρονα στο σχέδιο και στην προβολή 3D. Μπορείτε επίσης να επεξεργαστείτε το όνομα και τα τρισδιάστα ιδιοχαρακτηριστικά ενός δωματίου χάρη στον πίνακά του, που εμφανίζεται κάνοντας διπλό κλικ στο δωμάτιο στο σχέδιο οικίας ή επιλέγοντας Σχέδιο > Τροποποίηση δωματίων... αφού το επιλέξετε. Στον πίνακα δωματίων μπορείτε να αλλάξετε το όνομα του επιλεγμένου δωματίου και κατά πόσο ο χώρος του θα εμφανίζεται στο σχέδιο ή όχι. Μπορείτε επίσης να επιλέξετε κατά πόσο το δάπεδο και η οροφή του επιλεγμένου δωματίου πρέπει να εμφανίζεται στην προβολή 3D ή όχι και με ποιο χρώμα ή υφή.

• | Αν θέλετε να τροποποιήσετε το όνομα ή τα τρισδιάστατα ιδιοχαρακτηριστικά ενός συνόλου δωματίων, επιλέξτε τα δωμάτια αυτά και επιλέξτε Σχέδιο > Τροποποίηση.... Οι τιμές των ιδιοχαρακτηριστικών, που διαφέρουν από το ένα δωμάτιο στο άλλο στο επιλεγμένο σύνολο δωματίων, θα εμφανίζονται κενές στον πίνακα δωματίων.
• | Χρησιμοποιήστε τα στοιχεία μενού του υπομενού Σχέδιο > Τροποποίηση μορφής κειμένου για να αλλάξετε το μέγεθος ή τη μορφή των κειμένων που εμφανίζουν το όνομα και τον χώρο των επιλεγμένων δωματίων.
• | Αν θέλετε να καθορίσετε διαφορετικά χρώματα ή υφές σε διαφορετικά μέρη του δαπέδου του ίδιου δωματίου, δημιουργήστε ένα δωμάτιο για κάθε μέρος και αλλάξτε το χρώμα και την υφή του.
• | Το υψόμετρο του δαπέδου ενός δωματίου ισούται πάντοντε με 0. Το ύψος της οροφής ενός δωματίου υπολογίζεται σε κάθε σημείο του δωματίου και το ύψος σε κάθε ένα από αυτά τα σημεία ισούται με το ύψος του πλησιέστερου αρχικού ή τελικού σημείου ενός τοίχου. Αυτό επιτρέπει τη δημιουργία οροφής σοφίτας όταν καθορίζετε διαφορετικά ύψη στα αρχικά και τελικά σημεία κεκλιμένων τοίχων.
• | Η οροφή ενός δωματίου είναι ορατή μόνο από κάτω , πράγμα που σημαίνει ότι μπορείτε να τη δείτε μόνο όταν επιλέξετε Εικονική επίσκεψη. Αυτό σας επιτρέπει να βλέπετε πάντοτε το εσωτερικό της επεξεργασμένης οικίας όταν επιλέγετε Θέαση από ψηλά, είτε το κουτί επιλογής Εμφάνιση οροφής στον πίνακα δωματίων είναι επιλεγμένο είτε όχι.
• | Αν θέλετε να απενεργοποιήσετε τον ενεργοποιημένο μαγνητισμό στα σημεία τομής τοίχων και για τις γωνίες των γραμμών που σχεδιάζετε, κρατήστε πατημένο το πλήκτρο Alt ενώ μετακινείτε σημεία ή απενεργοποιήστε τον μαγνητισμό στον πίνακα προτιμήσεις.
• | Αν τα αντικείμενα που επιλέγονται στο σχέδιο περιέχουν τοίχους, δωμάτια, έπιπλα, διαστάσεις και κείμενα, όλα αυτά τα αντικείμενα μετακινούνται με τη χρήση της μεθόδου σύρω και αφήνω ή με τα βέλη κατεύθυνσης του πληκτρολογίου. Αν κρατήσετε πατημένο το πλήκτρο Ctrl (ή σε Mac OS X, το πλήκτρο alt) ενώ σύρετε και αφήνετε αυτά τα αντικείμενα, θα αντιγραφούν.
• | Η προεπιλεγμένη μονάδα μέτρησης που εμφανίζεται για το χώρο εξαρτάται από τη χώρα σας. Μπορείτε να επιλέξετε Εκατοστόμετρο, Μέτρο, Χιλιοστόμετρο ή Ίντσα στον πίνακα προτιμήσεις. Αν η επιλεγμένη μονάδα μέτρησης είναι η Ίντσα, οι χώροι των δωματίων θα εμφανίζονται σε τετραγωνικά πόδια, ενώ σε αντίθετη περίπωση θα εμφανίζονται σε τετραγωνικά μέτρα.
• | Επιλέξτε Σχέδιο > Μεγέθυνση ή Σχέδιο > Σμίκρυνση για να αλλάξετε την κλίμακα του σχεδίου.