Προσθήκη πορτών, παραθύρων και επίπλων

Βοήθεια Sweet Home 3D > Δημιουργία οικιών, τοίχων και επίπλων

|  |  | Προσθήκη πορτών, παραθύρων και επίπλων

Για να προσθέσετε πόρτες, παράθυρα ή έπιπλα στην οικία σας, σύρετε και αφήστε ένα ή περισσότερα έπιπλα από τον κατάλογο στο σχέδιο της οικίας ή στη λίστα επίπλων. Μπορείτε επίσης να επιλέξετε ορισμένα έπιπλα από τον κατάλογο και στη συνέχεια να επιλέξετε Έπιπλα > Προσθήκη στην οικία ή να κάνετε κλικ στο εργαλείο Προσθήκη στην οικία. Εργαλείο Προσθήκη στην οικία Όταν τα έπιπλα σύρονται και αφήνονται στη λίστα επίπλων ή όταν προστίθενται μέσω του μενού Έπιπλα > Προσθήκη στην οικία, η πάνω αριστερή γωνία τους βρίσκεται στο σημείο (0, 0). Όταν τα έπιπλα σύρονται και αφήνονται στο σχέδιο, η πάνω αριστερή γωνία τους βρίσκεται στο σημείο όπου ελευθερώνετε το κουμπί του ποντικιού. Όταν ένα αντικείμενο σύρεται και αφήνεται με τον κέρσορα του ποντικιού σε κάποιο τοίχο, αυτόματα περιστρέφεται και προσαρμόζεται ως προς το μέγεθος ανάλογα με τον προσανατολισμό και το πάχος του τοίχου αν πρόκεται για πόρτα ή παράθυρο, ενώ αντικείμενα άλλου είδους περιστρέφονται κατά τρόπο ώστε η πίσω όψη τους να ακουμπάει στον τοίχο. Τα αντικείμενα που προστίθενται στην οικία επιλέγονται και σύρονται ταυτόχρονα στη λίστα επίπλων, στο σχέδιο και στην προβολή 3D. Κατά τη διάρκεια φόρτωσης του μοντέλου 3D των προστιθέμενων αντικειμένων, αυτά τα αντικείμενα εμφανίζονται ως λευκά κουτιά στην προβολή 3D.

• | Αν ο κατάλογος δεν περιλαμβάνει το έπιπλο ή το αντικείμενο που θέλετε να προσθέσετε στην οικία σας, επιλέξτε το αντικείμενο Κουτί στην κατηγορία Διάφορα και αλλάξτε το μεγεθός του, ή εισαγάγετέ το από άλλη βιβλιοθήκη επίπλων.
• | Τα έπιπλα που προσδιορίζονται ως πόρτες ή παράθυρα υποδεικνύουν αυτόματα στο Sweet Home 3D τη δημιουργία ανοιγμάτων στους τοίχους στο σημείο τομής με πόρτες ή παράθυρα. Αυτός ο υπολογισμός δεν γίνεται για άλλου είδους έπιπλα.
• | Αν ένα αντικείμενο τοποθετηθεί πάνω από ένα άλλο, θα ανυψωθεί κατά τρόπο ώστε να εμφανιζεται πάνω από το τελευταίο όταν το ορθογώνιο επιλογής του περιλαμβάνεται σε αυτό του τελευταίου και το προεπιλεγμένο υψόμετρό του ισούται με μηδέν (επίπεδο δαπέδου).
• | Η γωνία, το βάθος και το υψόμετρο του προστιθέμενου αντικειμένου υπολογίζονται αυτόματα μόνο αν έχει ενεργοποιηθεί ο μαγνητισμός στον πίνακα προτιμήσεις.
• | Αφού προσθέσετε ένα αντικείμενο στην οικία σας, μπορείτε να αλλάξετε το όνομά του, τη γωνία του, τη θέση του, το μέγεθός του και το χρώμα του.
• | Επιλέξτε Σχέδιο > Μεγέθυνση ή Σχέδιο > Σμίκρυνση για να αλλάξετε την κλίμακα του σχεδίου.
• | Το εργαλείο Επιλογής επιλέγεται αυτόματα μόλις προσθέσετε ένα έπιπλο στην οικία.